projecte-aina/catalan_government_crawling huggingface dataset:
La comunitat o projecte horitzontal.
Interreg MED Green Growth, coordinada pel Centre Tecnològic BETA de la Universitat de Vic – Universitat Central de Catalunya (UVic-UCC) posa en comú i crea sinèrgies entre 14 projectes europeus que aglutinen fins a 165 institucions (entre administració pública, sector privat, àmbit acadèmic i societat civil) de l'arc mediterrani que treballen per un desenvolupament sostenible de la regió, des d'àmbits tan diversos com la indústria alimentària, les "smart cities", la gestió de residus o la obtenció de finançament.
En total la comunitat involucra 13 països i compta amb un pressupost a l'entorn dels 30 milions d'euros.
La primera fase del projecte es va portar a terme durant 3 anys, del novembre de 2016 fins a l'octubre 2019, on es va treballar per posar en marxa la comunitat, ajuntant projectes i actors que innoven en l'àmbit de l'economia verda, és a dir, aquella economia que millora el benestar humà i l'equitat social, redueix els riscos ambientals, és eficient en l'ús dels recursos i segueix un model que integra la dimensió social i la conservació dels ecosistemes.
La segona fase del projecte ha començat el novembre de 2019 i s'allargarà fins al juny del 2022.
Amb la UVic-UCC com a soci principal, la comunitat consta de sis socis més:
La comunitat Green Growth està treballant en grups de treball corresponents a quatre grans blocs temàtics alineats amb les polítiques ambientals europees de l'economia verda i circular: l'eficiència en l'ús dels recursos naturals; la gestió verda i intel·ligent dels serveis públics; la gestió i reducció dels residus, i la competitivitat i la innovació.
En aquesta segona fase, l'objectiu es centra en crear recomanacions perquè tant les administracions públiques com el sector econòmic i industrial a la Mediterrània adopti un model de funcionament sostenible que prioritzi la reutilització, reparació, remanufacturació i reciclatge de materials i productes enfront del consum de matèries primeres verges.
A més a més, cal destacar que a l'octubre passat l'organització intergovernamental Unió pel Mediterrani (UpM) va atorgar a la comunitat Green Growth el seu segell, un distintiu que reconeix els resultats obtinguts per la comunitat i els incorpora a la seva pròpia agenda estratègica com a referent.
Alhora, entén que la iniciativa aporta beneficis concrets als ciutadans de l'arc mediterrani en l'àmbit de l'economia verda i que contribueix a la integració de les diferents regions que en formen part.
Entre els beneficiaris de la beca n'hi ha quatre que estan fent recerca en centres o universitats catalanes: Elena Martínez de la Fundació Institut de Biotecnologia de Catalunya, Paolo Melchiorre, de la Fundació Privada Institut Català d'Investigació Química, Victoria Reyes-Garcia, de la Universitat Autònoma de Barcelona i Sergio Valenzuela de la Fundació Institut Català de Nanotecnologia.
L'objectiu de les subvencions per fer proves de concepte, d'un valor de 150 000 euros cadascuna, és ajudar els investigadors que estan fent o han dut a terme recentment una recerca finançada per l'ERC a explorar el potencial comercial o social de la seva feina.
Les subvencions poden fer-se servir de diverses maneres, com ara explorar les oportunitats de negoci, preparar sol·licituds de patents o comprovar la viabilitat pràctica dels conceptes científics.
L'European Innovation Council i l'European Business Angels Network (EBAN) han convocat l'EBAN/EIC CyberSecurity Scaleup of the Month Webinar, una iniciativa dissenyada per donar visibilitat a les millors empreses EIC en ciberseguretat que estiguin creixent gràcies a les inversions de seguiment a escala.
Aquesta edició del pitching es realitzarà el 30 de gener a les 12:00 del migdia.
Aquesta convocatòria presenta l'oportunitat d'exposar el vostre projecte davant de la comunitat EBAN.
Les entitats seleccionades podran fer un pitch de 6 minuts davant d'un jurat d'inversions i un públic internacional.
Un cop totes les entitats hagin fet la presentació, el jurat i l'audiència determinaran el guanyador, que rebrà accés per a un esdeveniment d'EBAN i visibilitat en aquest entorn.
La convocatòria de participació està oberta a empreses amb finançament EIC de l'àmbit de la ciberseguretat, preferiblement creades fa menys de 5 anys, que busquin realitzar un projecte amb un finançament d'entre 1 M € i 5 M €.
El topic següent s'inclou dins de la convocatòria Intel·ligència artificial i tecnologies per digitalitzar la indústria i l'economia europees del programa Horizon 2020.
Aquesta convocatòria té l'objectiu d'assegurar la competitivitat europea a mitjà i llarg termini amb implicacions per al benestar general.
Amb els topics es vol aconseguir suport als negocis per desenvolupar les bases de la transformació digital, passant tant per la intel·ligència artificial i la robòtica com pel software i les tecnologies fotòniques.
La complexitat actual dels sistemes TIC ha generat noves exigències com per exemple la ciberseguretat.
Els usuaris requereixen connexió contínua, grans capacitats informàtiques i accés il·limitat a les dades.
Així, l'adaptabilitat a aquests sistemes s'està tornant cada vegada més essencial.
El topic inclou les següents accions:
Accions de Recerca i Innovació (RIA)
Les propostes haurien d'establir un pressupost d'entre 3 M € i 5 M €.
Accions de Coordinació i Suport (CSA)
Han de coordinar els actors interessats de l'àrea de les tecnologies software, infraestructures digitals i ciberseguretat.
A més, les propostes han d'actuar com programes de recerca i innovació (R&D) a través de la difusió de resultats de projectes, organitzant esdeveniments científics i establint fulls de ruta de R&D.
El projecte Blockpool està buscant 25 pimes per l'adopció i implementació de solucions Blockchain i altres DLTs (Distributed Ledger Tecnologies).
L'objectiu de Blockpool és augmentar la competitivitat de la indústria europea i estructurar la cadena de valor emergent dels Blockchain i les DLT que ofereixen els mercats financers.
La convocatòria està oberta a pimes i startups dels països membres de la Unió Europea i que estiguin actives en algun dels següents sectors industrials:
S'espera que les entitats seleccionades desenvolupin serveis o aplicacions amb un important valor econòmic per alguna de les àrees mencionades.
Els projectes hauran de centrar-se en l'adopció i implementació d'una o més solucions de Blockchain o DLT a pimes disposades a comercialitzar nous productes o serveis o a transformar el seu model de negoci.
Després de la selecció les pimes rebran orientació paneuropea i cursos online.
Les entitats seleccionades rebran fins a 30.000 € per finançar els seus projectes; aquest finançament cobrirà la participació a dos de tres cursos de formació organitzats a Brussel·les, València o Frankfurt.
A més, les entitats podran participar a la conferència final de Blockpool.
La convocatòria té la finalitat de desenvolupar les capacitats de les OSC tunisianes mitjançant mecanismes innovadors de finançament i suport per a millorar el seu paper com agents del desenvolupament econòmic i social a escala local i l'impacte de les seves accions.
També pretén consolidar el paper de la societat civil com agent que contribueix a la construcció de l'Estat de dret i com agent de desenvolupament al país.
Els objectius específics són els següents:
Els temes als quals poden referir-se les accions s'indiquen a continuació només a títol informatiu:
Tot i això, es poden cobrir més d'un tema a la mateixa proposta.
Poden participar les organitzacions no governamentals, sense ànim de lucre establertes a Tunísia, a un estat membre de la UE o a un país elegible.
Els ajuts per la promoció de productes vinícoles a mercats de tercers països són finançats pel FEAGA i tenen l'objectiu de millorar-ne la competitivitat.
Podran ser objecte de promoció els productes espanyols de qualitat destinats al consum directe, que tinguin possibilitats d'exportació o de noves sortides comercials a tercers països, i que estiguin inclosos en alguna de les tres categories següents:
Poden acollir-se a l'ajut per al finançament de les mesures de promoció a tercers països les entitats següents que tinguin domicili fiscal a Catalunya:
L'ajut té un caràcter de subvenció directament aplicable a les despeses ocasionades per les activitats de producció de productes vinícoles a tercers països.
Els programes podran tenir una durada màxima de tres anys per persona beneficiària i tercer país o mercat d'un tercer país.
Tot i aquesta limitació, els programes podran ser prorrogats una vegada per un màxim de dos anys, o dues vegades per un màxim d'un any cada pròrroga.
Les persones interessades que compleixin les condicions previstes en aquestes bases reguladores poden presentar les seves sol·licituds d'accions i programes i la documentació corresponent fins al 14 de gener de 2020.
El projecte Life Lagoon Refresh es va iniciar el 2017 i acabarà l'agost del 2019.
El seu objectiu és restaurar, a la llacuna del nord de Venècia el medi ambient típic de les llacunes micromareals, caracteritzat per un marcat gradient de salinitat i grans zones intermareals vegetades per canya verals.
Els objectius específics del projecte són:
En el marc d'aquest projecte es preveu la present convocatòria per a seleccionar llocs on dur a terme activitats de replicació i transferibilitat (R&T).
L'estratègia està composta dels següents passos:
La convocatòria s'adreça a gestors de l'aigua, investigadors, professionals i tècnics que tracten la gestió, avaluació i conservació de llocs de llacunes i estuaris de la UE.
Els llocs han de ser espais Natura 2000.
ERA PerMed és una ERA-NET finançada per 32 socis de 23 països i co-finançada per la Comissió Europea.
Té l'objectiu d'alinear estratègies de recerca, promoure l'excel·lència i reforçar la competitivitat dels actors implicats en la medicina personalitzada.
Els objectius de convocatòria són:
Les propostes han de ser interdisciplinàries i demostrar clarament el potencial d'impacte de la medicina personalitzada i el valor afegit de la col·laboració transnacional.
Només es finançaran projectes transnacionals.
Cada consorci sol·licitant ha d'incloure almenys tres socis elegibles procedents de tres països diferents que tinguin organitzacions finançadores participants en la convocatòria.
El nombre màxim de socis per projecte és de sis i, com a molt, dos poden ser del mateix país.
En primer lloc es poden enviar les prepropostes fins al 5 de març de 2020 i més endavant es podran enviar les propostes finals fins al 15 de juny de 2020.
El programa conjunt de Recerca per Malalties Neurodegeneratives (JPND) publicarà d'aquí poc una convocatòria per a nous mètodes i tecnologies d'imatges i estimulació cerebral relacionats amb les malalties neurodegeneratives.
En els últims anys hi ha hagut un increment de la qualitat i les capacitats d'aquest tipus de tecnologies.
La convocatòria voldrà promoure la recerca per tal de desenvolupar les noves tecnologies en l'àmbit d'imatges i estimulació cerebral relacionades amb les malalties neurodegeneratives.
La convocatòria es centrarà en les següents àrees:
La convocatòria es publicarà a principis del mes de gener de 2020 i tindrà dues fases, amb una data límit per enviar les prepropostes el març de 2020.
A la convocatòria hi participaran 21 entitats de països diferents, entre les quals hi ha l'Institut Nacional de Salut Carlos III.
ERA-NET NEURON es va crear el 2003 amb l'objectiu d'investigar sobre el cervell i les seves malalties.
Les ERA-NETs són xarxes europees d'agències públiques dedicades al finançament de R+D+I a nivell nacional i regional, que compten amb el suport de la Unió Europea i que tenen per objectiu afavorir la coordinació dels programes d'investigació dels estats europeus; aquestes mobilitzen recursos per afrontar conjuntament reptes tecnològics i tècnics.
Mil milions de persones pateixen trastorns en el sistema nerviós central, que impliquen unes condicions de vida molt dolentes pels qui en són portadors.
En aquest context, l'objectiu d'aquesta convocatòria serà facilitar projectes de recerca multinacionals i col·laboratius que adrecin fets importants relacionats amb els trastorns sensorials i el seu impacte en el sistema nerviós.
Això inclou, entre totes les modalitats sensorials, el sistema somatosensorial.
A més, la convocatòria voldrà fomentar la investigació en les sinergies entre diferents disfuncions.
Concretament, els projectes s'haurien de centrar en el deteriorament o pèrdua de la funció sensorial d'origen neuronal.
Els estudis haurien d'incloure estudis sobre neurones sensorials, incloent-hi cèl·lules receptores i els sistemes neuronals relacionats.
Les propostes hauran de cobrir alguna de les següents àrees:
Per tal de poder optar al finançament, els sol·licitants han de ser equips de recerca d'universitats, instituts de recerca públics o privats, hospitals o fundacions, algunes empreses comercials petites i mitjanes que compleixin amb les condicions establertes.
Caldrà que els sol·licitants es presentin en forma de consorci de mínim tres membres elegibles i de tres països diferents.
El grup pot tenir un màxim de cinc membres, i màxim dos poden ser del mateix país.
La convocatòria obrirà el 08/01/2020.
Aquesta es presentarà en dos terminis: les prepropostes i les propostes finals.
La data límit per enviar les prepropostes serà el 10/03/2020.
L'Agència de Gestió d'Ajuts Universitaris i de Recerca (AGAUR), adscrita a la Secretaria d'Universitats i Recerca de la Generalitat de Catalunya, ha obert la convocatòria del programa Beatriu de Pinós (BP) per a la incorporació de personal investigador postdoctoral al sistema català de ciència i tecnologia.
El programa Beatriu de Pinós ha obtingut cofinançament europeu del programa COFUND de les accions Marie Skłodowska-Curie per a programes d'alta qualitat i amb moviment transnacional dins el programa marc Horizon 2020.
El programa contribueix directament a la implementació de l'espai europeu de recerca, incentivant la mobilitat internacional, la intersectorialitat, la multidisciplinarietat i l'atracció de personal investigador amb potencial per destacar com a líders en el seu camp de recerca, donant-los l'oportunitat de continuar desenvolupant la seva carrera professional.
L'objectiu del programa també és aportar aquest potencial als grups de les institucions de recerca de Catalunya per tal d'enfortir la massa crítica del país en la recerca en qualsevol àmbit científic.
D'aquest, 5.161.500 € aniran a càrrec de l'AGAUR i la resta, 3.496.500 €, l'aporta la Unió Europea mitjançant el programa Marie Sklodowska-Curie COFUND del programa de finançament de la recerca i la innovació Horitzó 2020.
La convocatòria concedirà un màxim de 60 ajuts de 132.300 € cadascun i aquests tindran una durada de 3 anys.
El termini de presentació de sol·licituds per part de les persones investigadores acaba el 3 de febrer de 2020.
El termini de les institucions per confirmar o rebutjar la presentació de les sol·licituds és des del dia 7 fins el 14 de febrer de 2020.
L'objectiu de la licitació és proporcionar a la Comissió una sèrie d'estudis sobre el paper dels impostos i els preus de l'energia per a la transició a l'energia neta en el context de la integració social.
El contractista realitzarà estudis sobre les càrregues fiscals i no fiscals dels diferents vectors energètics i el seu impacte sobre el sistema energètic.
Aquests estudis tindran en consideració els efectes dels subsidis energètics i tindre un fort component quantitatiu.
La present licitació es divideix en 2 lots:
Lot 1: Impacte de les càrregues fiscals i no fiscals sobre el sistema energètic
L'objectiu d'aquest lot és analitzar les diferents càrregues energètiques fiscals i no fiscals i proporcionar coneixement sobre com les diferents senyals de preu combinades o finals (inclosos els imposts, gravàmens i subvencions) poden afectar els nivells de consum d'energia i les inversions relacionades amb l'energia.
Lot 2: Impactes dels ajusts a la frontera de les emissions de carboni sobre el sistema energètic
La finalitat del present lot és analitzar els impactes relacionats amb l'energia d'un possible ajust fronterer de carboni a la UE i respondre a la pregunta de com l'absència o presència d'aquest ajustament influeix en el sistema energètic europeu en comparació amb les dinàmiques globals.
Poden participar les entitats establertes als estats membres de la UE o altres països que siguin elegibles, així com les organitzacions internacionals.
El contracte tindrà una durada de 18 mesos
Durant la setmana de l'energia sostenible de la Unió Europea es premiarà els projectes més destacats amb els Premis EU Sustainable Energy, coneguts com a EUSEW.
Els premis EUSEW han estat dissenyats per destacar projectes, activitats o accions sobre energies netes, sostenibles i renovables.
Els premis inclouen tres categories:
Per l'elecció dels projectes guanyadors es tindrà en compte el concepte en si, la implementació i l'impacte.
Un jurat expert atorgarà premis en totes les categories i s'atorgarà un premi especial per a ciutadans a un finalista de cada categoria, mitjançant vot el vot online del públic.
Tots els guanyadors es donaran a conèixer a la cerimònia de lliurament dels premis que tindrà lloc a Brussel·les el 23 de juny de 2020.
L'organització i o sol·licitant individual que gestioni les activitats, els projectes i les accions ha d'estar establert a la Unió Europea i les activitats, els projectes, les accions s'han de dur a terme dins de la Unió Europea.
S'anima a presentar-se als projectes enfocats a energies netes, sostenibles i renovables que es creguin amb capacitat de rebre reconeixement europeu.
Els estudis acadèmics, la recerca teòrica o les activitats de promoció de productes comercials queden exclosos dels premis.
Les activitats, projectes o accions han d'estar-se desenvolupant actualment o no haver acabat abans del 30 de juny de 2019.
El programa Erasmus+ celebra que des del 1987 ha donat l'oportunitat a 10 milions d'estudiants, aprenents, atletes i joves de guanyar experiència l'estranger.
Amb motiu d'aquesta celebració fa una crida a tots aquells participants des del 1987 al 2019 perquè publiquin una fotografia que representi la seva experiència Erasmus i guanyar una còpia de l'àlbum de fotos commemoratiu i una bossa Erasmus+
Tot i això, no està limitat al programa Erasmus+, sinó que també poden presentar-se les persones que hagin participat en els programes predecessors com Comenius, Leonardo Da Vinci, Grundtvig, Youth in Action, etc.
Per a poder ser elegibles, els participants han de ser major d'edat o, en cas contrari, tenir el consentiment parental.
L'objectiu de la present licitació, cofinançada pel FEDER, és prestar serveis professionals de col·laboració amb la Direcció General de Fons Europeus del Ministeri d'Hisenda en la realització de controls, un màxim de 40 anuals, sobre organismes intermediaris, beneficiaris, gestors de fons i altres organismes que participen en la gestió i el control dels fons.
Els controls a desenvolupar podran tindre com a objectius:
El contracte tindrà una durada de 2 anys.
L'objectiu de la present convocatòria de propostes és permetre que les Organitzacions de la Societat Civil (OSC) participin com a actors de la governança i el desenvolupament a escala nacional (Paraguai).
Els objectius específics estan relacionats amb la lluita contra el canvi climàtic, la promoció de la igualtat de gènere i la participació de la joventut:
Les accions es duran a terme a Paraguai durant un màxim de 48 mesos.
Aquest topic es troba dins de la convocatòria Horizon 2020 Tecnologies de la Informació i la Comunicació sota el tema d'activitats de cooperació internacional.
El topic té l'objectiu de donar suport la cooperació estratègica dels països africans seleccionats per tal de reforçar els hubs d'innovació digital (DIHs) existents a l'Àfrica i facilitar la col·laboració entre els DIHs europeus i africans per establir un ecosistema d'innovació conjunt.
El topic inclou les següents accions:
Les propostes haurien d'establir un pressupost d'entre 1 M € i 2 M €.
Accions de coordinació i suport (CSA)
L'objectiu específic és impulsar la coordinació entre les activitats realitzades a l'Àfrica i a la UE; això inclou:
Es considera que les propostes de coordinació i suport haurien d'establir un pressupost d'1 M € aproximadament i tenir una durada de tres anys.
En qualsevol cas, les propostes s'han de presentar en un partenariat i han d'incloure, com a mínim, un participant d'un país africà de renda baixa o mitjana.
L'Agència Catalana de Cooperació al Desenvolupament (ACCD) ha obert la convocatòria per acreditar persones físiques i jurídiques com a assessores per formar part d'una llista de proveïdors que podran ser convidades a participar en els procediments negociats en règim competitiu que l'ACCD convoqui per adjudicar els contractes de serveis en execució del projecte MASAR, implementat al Líban i subvencionat íntegrament pel fons fiduciari regional de la UE en resposta a la crisi a Síria (fons MADAD).
MADAD és un fons fiduciari regional de la Unió Europea en resposta a la crisi siriana ( EU Regional Trust Fund in response to the Syrian crisis ).
Té per objectiu donar resposta a la crisi siriana i es dirigeix especialment als refugiats i les seves comunitats d'acollida a Egipte, Iraq, Jordània, el Líban, Turquia i els Balcans occidentals.
El fons aborda les necessitats educatives, econòmiques i socials a llarg termini tant de la població desplaçada com de les comunitats i les administracions públiques que l'acull.
Des del seu establiment al desembre de 2014, una part creixent del suport no humanitari de la UE als països veïns de Síria es proporciona a través del fons fiduciari MADAD.
En aquest context, l'ACCD forma part del consorci que ha d'implementar el projecte "MASAR for Local Governments", juntament amb l'organització holandesa de municipis VNG International (International Cooperation Agency of the Association of Netherlands Municipalities) –que lidera el consorci-, el PCPM (Polish Center for International Aid) i KL (Local Government Denmark).
El projecte MASAR vol enfortir les capacitats dels governs locals libanesos i iraquians perquè puguin planificar el desenvolupament a llarg termini de les àrees urbanes, així com respondre als contextos canviants que es deriven de l'emergència humanitària a Síria.
Fent un nexe entre l'ajuda humanitària i el desenvolupament a llarg termini, el projecte s'implementarà durant els propers tres anys al Líban i l'Iraq.
Els àmbits d'actuació del projecte són principalment la mobilitat, la planificació urbana, la protecció civil, l'aigua i el sanejament, i la gestió de residus.
L'import total del projecte és de 15 milions d'euros, dels quals l'Agència Catalana de Cooperació al Desenvolupament n'executarà 2,6 milions d'euros.
En concret, l'ACCD serà responsable de la posada en funcionament correcta de les activitats del projecte al nord del Líban.